L'Ajuntament de Llíria rep a les falleres majors de la ciutat per a les Falles de 2018
01 de agost de 2017

La sala d'exposicions de Ca la Vila ha sigut l'escenari en què el primer edil edetà, Manolo Civera, ha rebut a les falleres majors de 2018, Mari Carmen Tórtola i Ainhoa Martínez. L'acte ha comptat també amb la presència del regidor de Festes, Pedro Vicente, i altres membres de la corporació municipal.

Va ser el passat 31 de maig quan, després d'un sorteig públic, es va triar a les reines de les festes falleres de la Ciutat de la Música. Per motius personals, la xiqueta que va resultar triada fallera major infantil, Ángela Fernández Menor, va renunciar al càrrec. Finalment, serà Ainhoa Martínez Iriarte, de la falla Alpelic, qui ocuparà el lloc que havia quedat desert. Estarà acompanyada per Mari Carmen Tórtola, de la comissió ‘Plaça Pedralba’.

Les falleres majors han tingut ocasió d'intercanviar sensacions amb les seues predecessores, Ana Guijarro i María Monfort.